Team Trafikk

Team Trafikk AS, det siste året kjent som Nettbuss Trondheim AS, var et datterselskap av Nettbuss som driftet bybussene i Trondheim. Virksomheten hadde ca. 690 ansatte og ca. 225 busser i daglig drift. Pr. 2009 transporterte selskapet ca.  passasjerer daglig, 20 millioner per år. I tillegg til vanlig rutekjøring drev selskapet «Nattbussen», oppdragskjøring, skolekjøring og «Team Flexibuss» som drev med mer spesialrettet transport.

Historie 
Team Trafikk ble etablert 1. juli 2001, gjennom en sammenslåing av Trondheim Trafikkselskap og Hemne Orkladal Billag. Dette ble til et selskap med ca.  ansatte og ca. 600 vogner, i hovedsak busser. Team Trafikk ble nå morselskap i konsernet med datterselskaper, som Team Møre, Team Buss og Team Verkstedsenter. Nettbuss kjøpte høsten 2002 opp Team Trafikk, og ble eneste eier i selskapet fra 16. desember 2002. Team Trafikk fortsatte som et datterselskap av Nettbuss, med ansvar for bussrutekjøringen i Trondheim. De øvrige selskapene for busstrafikk som var i konsernet Team Trafikk ble da søstre; Nettbuss Trøndelag og Nettbuss Møre.

Selskapet skiftet 1. januar 2011 navn til Nettbuss Trondheim AS. Fra 1. september 2011 ble Nettbuss Trondheim fusjonert inn i Nettbuss Trøndelag som en naturlig følge av mindre trafikkproduksjon fordi resten av Trondheims busslinjer kjøres av andre operatører på oppdrag for AtB.

Næringsliv i Trondheim
Tidligere norske busselskaper
Kollektivtransport i Trøndelag
Selskaper etablert i 2001
Selskaper opphørt i 2011
Tidligere datterselskaper i Nettbuss
Trøndelags samferdselshistorie